google/wiki40b huggingface dataset:
Johann Vierdanck

Johann Vierdanck (også Virdanck, Vyrdanck, Feyertagk, Feyerdank; født rundt 1605; gravlagt 1. april 1646 i Stralsund) var en tysk komponist og organist.

Liv

Johann Vierdancks fødeår og -sted er ikke kjent, men han stammet trolig fra en musikerfamilie fra Thüringen/Sachsen. I 1615 ble han korgutt ved hoffkapellet i Dresden og elev av Heinrich Schütz, som ved flere anledninger lovpriset sin elev. Vierdanck lærte fiolin og zink av Wilhelm Günther, konsertmester ved hoffkapellet, og ble senere musiker ved det samme orkesteret. 
Vierdanck var fiolinist ved  Johann Albrecht II av Meclenburg-Güstrow fra 1631 til 1632. Senere oppholdt han seg lenge i Lübeck og i København og kom på ny i kontakt med Schütz. På denne tiden ble han også kjent med fiolistene Johann Schop, Nicolaus Bleyer og Friedrich Hoyoul som han dediserte sin andre samling instrumentalmusikk til.
Våren 1635 reiste Vierdanck til Stralsund der han virket som organist ved Marienkirche i Stralsund fram til sin død.

Virke

Vierdanck publiserte flere musikksamlinger på eget forlag. Han er også mye oppført som fadder i Marienkirches dåpsbøker og gav betydelige faddergaver. Begge deler tyder på en viss velstand og anerkjennelse i byen. Likevel skriver han i forordet til andre del kirkekonserter (1643) at han hadde til hensikt å forlate Stralsund, noe som åpenbart ikke skjedde. Vierdanck ble i byen til han døde tre år senere.
Zlatan Ljubijankič

Klubbkarriere

Ljubijankič startet sin fotballkarriere med ungdomsfotball hos ND Slovan før han dro videre til NK Domžale. Han fikk sin seriedebut i 2002 og hjalp klubben til andreplass i Prva liga både i sesongen 2004/2005 og i 2005/2006. I sesongen etter ble Ljubijankič og Domžale seriemester, samtidig som de også vant supercupen. Etter å ha spilt over 150 seriekamper og scoret over 40 seriemål meldte han overgang til den belgiske klubben Gent i januar 2008 for én million euro. 
Hans første sesong for Gent, som varte ut våren 2008, ble preget av skade på menisken. Sesongen etter var han tilbake og spilte 22 kamper og scoret ni mål.

Internasjonal karriere

Ljubijankič debuterte for Slovenia i 2006, og fikk sitt første landslagsmål i vennskapskampen mot Kypros den 28. februar 2006. Han bidro med scoringer i Slovenias VM-kvalifiseringskamper og ble tatt med som én av 23 spillere i den slovenske troppen til VM i fotball 2010 av landslagstrener Matjaž Kek.
Minnesmerket og informasjonsstedet for ofrene over nasjonalsosialistenes «eutanasi»-mord

Minnesmerket og informasjonsstedet for ofrene over nasjonalsosialistenes «eutanasi»-mord (tysk: Gedenk- und Informationsort für die Opfer der nationalsozialistischen «Euthanasie»-Morde) er et minnesmerke i Tiergarten, Berlin. Anlegget er et minnested over ofrene for nasjonalsosialistenes «eutanasi»-mord på psykisk syke mennesker under nasjonalsosialismen. Det befinner seg ved Tiergartenstrasse 4 hvorfra den såkalte Aktion T4 ble organisert.
Den eldste del av minnesmerket er en skulptur reist i 1986 av Berlin by og utført av billedkunstneren Richard Serra. Forbundsdagen vedtok i 2011 en utvidelse av minnestedet. Det sist oppførte del av anlegget er utført av Ursula Wilms, Heinz W. Hallmann og Nikolaus Koliusis, og består av en 24 meter lang glassvegg vokser ut av den mørke bakken og stiger mot himmelen som et sinnbilde på de myrdete menneskene. I tillegg finnes en informasjonstavle. Anlegget i sin utvidede skikkelse ble åpnet 2. september 2014.
Den sentrale organisasjonen for «eutanasi»-prosjektet Aksjon T4 befant seg fra april 1940 i Tiergartenstrasse 4 hvor minnesmerket nå er reist. Prosjektet innebar en systematisk utryddelse av pasienter på sykehus og pleiehjem og mer enn 70 000 mennesker døde som resultat av «T4.» Prosjektet ble offisielt stanset i august 1941. Aksjon T4 var bare en del av et større massemord og forskningen viser at tilsammen 300 000 mennesker ble drept. Tallet omfatter ikke østeuropa.
Joe Cocker

Tidlig liv

Cocker ble født den 22. mai 1944 ved 38 Tasker Road i forstaden Crookes i byen Sheffield i South Yorkshire. Han var den yngste sønnen til en offentlig tjenestemann, Harold Cocker, og Madge Cocker, født Lee. I henhold til ulike familiefortellinger fikk Cocker sitt kallenavn Joe enten fra en barndomslek kalt «Cowboy Joe» eller fra en lokal vindusvasker som het Joe.
Cockers fremste musikalske innflytelse da han vokste opp var Ray Charles og Lonnie Donegan. Cockers første erfaring med å synge i offentligheten var i tolvårsalderen da hans bror Victor inviterte ham på scenen under en konsert med hans skifflegruppe. I 1960 dannet Cocker sin første gruppe, the Cavaliers, sammen med tre venner. For gruppens første opptreden i en ungdomsklubb, måtte de betale inngangsbillett før de kunne opptre. The Cavaliers brøt til sist opp etter et års tid og Cocker sluttet på skolen for å bli montørlærling innen energigass samtidig som han forsøkte å forfølge en karriere innen musikk.
Cocker var ikke i slekt med musikeren Jarvis Cocker, som også var født i Sheffield, til tross for et rykte om dette, særlig i Australia hvor Jarvis Cockers far, radiomannen Mac Cocker likte å gi inntrykk hos lytterne at han var Cockers bror.
Pietro Aretino

La Cortigiana

La cortigiana er en glimrende parodi av Castiglione's Il Cortegiano, og har eventyrene til en Siena gentleman, Mister Maco, som reiser til Roma for å bli en kardinal. Han ønsker også å få seg en elskerinne, men når han forelsker seg i en jente han ser i et butikkvindu, innser han at han som bare er en hoffmann, vil han være i stand til å vinne henne? I tråd med Castigliones råd om hvordan bli den perfekte hoffmann, fortsetter han å undervise Mister Maco hvordan oppføre seg som en hoffmann: han må lære å lure og smigre og sitte timevis foran speilet.
Aretino var en nær venn av Titian, som malte sitt portrett (illustrasjoner) minst tre ganger. Et tidlig portrett er en psykologisk studie av alarmerende modernitet. Klemens VII slo Aretino til Ridder av Rhodos, og Julius III kåret ham til Ridder av St. Peter, men kjedet som han bar for sitt portrett fra 1545 kan ha bare vært smykker.
Aretino er ofte nevnt i engelske verk fra Elisabethansk tid  og senere perioder og annerledes verdsatt, i kommentarer som spenner fra «Det var en av de og infame kjeltringer som Gud noensinne  skapte», Nashe i Den Uheldige Reisende,  til «den beryktede opprører» av Arezzo' Milton (Areopagitico) 
Han sies å ha dødd av kvelning av å ler for mye Den engelske oppdager. Sir John Reresby besøkte den "uanstendig profane poet" Aretinos grav i San Luca, Venezia på midten av 1650-tallet. Han forteller at følgende gravskrift hadde blitt fjernet av Inkvisisjonen: "Qui jace Aretin, poeta Tusco, qui terninger mal d'ogni uno fuora di Dio; scusandosi dicendo, Io no ' l cognosco." 
Dette kan oversettes som "Her ligger Aretin, den Toskanske dikteren, en løgner som hele verden ble utsatt for overgrep fra, men Gud, og hvorfor? han sa at han kjente dem ikke.

Arv og minner

I 2007 satte komponisten Michael Nyman musikk til Aretinos Sonnetti Lussoriosi tunder tittelen 8 Lust Songs. Igjen viste Aretino tekster seg kontroversielle. I 2008 under en fremføring i Cadogan Hall ble følgende påstander i det trykte programmet trukket på grunn av kjønnsdiskriminering
Daniel Diges

Eurovision Song Contest 2010

Den 22. februar 2010 ble han valgt til å representere Spania i Eurovision Song Contest 2010, med sangen «Algo pequeñito». Finalen i Eurovision ble avholdt den 29. mai. Under sin første fremførelse, trengte den kjente stuntmannen Jimmy Jump opp på scenen, men han ble hurtig ført vekk av vakter, og fikk etterpå en bot på 15 000 norske kroner. Spania fikk lov til at fremføre sitt nummer igjen til slutt, etter Danmark, og endte på en 15.-plass.
Eikefjorden

Eikefjorden er en fjord i Flora kommune i Sogn og Fjordane innenfor Florø. Fjorden er en fortsettelse av Vassreset og Solheimsfjorden som ligger på sørsiden av Florø og strekker seg omtrent 16 kilometer inn til Eikefjord.
Fjorden har innløp mellom Mækjevika i nord og Neståa i sør. Fjorden blir smalere like etter innløpet og ved Leversundet er den rundt 300 meter bred. Fjorden går først østover før den svinger svakt sørøstover og inn til Kvalvik. Her blir fjorden langt videre og deler seg i to, en del øst til Eikefjord og en del vest til Botnavik. Lengst sørøst i fjorden ligger grendene Orehola og Sunnarvik.
Riksvei 5 går langs hele nordsiden av fjorden mellom Eikefjord og Florø.
Sovetskij (Leningrad oblast)

Sovetskij (russ.: Советский, svensk: Sankt Johannes, finsk: Johannes) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet Sovetskij ble tildelt i 1948.
Før 1944 var Sankt Johannes en finsk kommune i Viborgs län. Kommunen hadde 3&504&10303&10 303 innbyggere i 1939.
Seventy Mile Bush

Seventy Mile Bush (maori: Tapere-nui-a-Whātonga) var et tettvokst skogområde mellom Wairarapa og Hawke's Bay på New Zealand. På 1870-tallet ble norske og danske nybyggere hentet inn av newzealandske myndigheter for å hugge ned skogen. Disse nybyggerne samlet seg i bosetningene Dannevirke og Norsewood.
Takumi Morikawa

Karriere

Takumi Morikawa startet sin profesjonelle karriere i Kashiwa Reysol i 1996. Han har også spilt for Kawasaki Frontale, Consadole Sapporo og Vegalta Sendai.
Andre Makkabeerbok

Andre Makkabeerbok er en av makkabeerbøkene, og en av de deuterokanoniske bøker i Det gamle testamente. Den forteller om de historiske begivenhetene knyttet til Judas makkabeeren og makkabeernes opprør mot Selevkid-dynastiet, og omfatter perioden fra ca. 180 f.Kr. til 161 f.Kr., et noe kortere tidsrom enn Første Makkabeerbok.
Teksten er egentlig en sammenfatning av et større historieverk i fem bind, skrevet på koinégresk av jøden Jason fra Kyrene ca. 100 f.Kr. Forfatteren av sammendraget er ikke kjent, men han ser ut til å være mer inspirert av samtidens greske historikere enn av de historiske bøkene i GT.

Innhold

Den første delen av teksten (kapittel 1–7) forklarer bakgrunnen for makkabeeropprøret mot den syriske kong Antiokus IV Epifanes og gjør rede for begivenhetene før opprøret brøt ut. Den siste halvdelen av boken (kapittel 8–15) dekker de samme hendelsene som første makkabeerboks kapittel 3–7: et vellykket opprør ledet av Judas makkabeeren. 
Boken tolker historien teologisk: folkets ulykke skyldes ulydighet mot Gud, og Guds inngripen – gjennom flere mirakuløse hendelser – er viktigere enn helter som Judas Makkabeeren. 
Bokens kapittel 6–7 som har flere fortellinger om martyrer, har hatt stor betydning for den kristne kirke, og her nevnes for første gang i de jødiske/kristne hellige tekstene troen på de dødes oppstandelse og evige liv. I kapittel 7; vers 28 nevnes (og det for første gang i et gammeltestamentlig skrift) at Gud skapte verden av intet.
Rizziconi gasskraftverk

Rizziconi gasskraftverk er et varmekraftverk beliggende i provinsen Reggio Calabria i regionen Calabria i det sørlige Italia. Det har en installert produksjonskapasitet på 760 MW fordelt på 2 x 380 MW blokker med kombinasjonssyklus 1+1 gassturbiner. Anlegget ble utbygd omkring 2005–2008. Brenselstypen er naturgass, og operatør er energiselskapet EGL Italia SpA. Utstyret er levert vesentlig av Ansaldo.
Perry kjernekraftverk

Perry kjernekraftverk er et kjernekraftverk som produserer elektrisk kraft ved Eriesjøen, 65 km nordøst for Cleveland, i Lake County , i Ohio i USA. Kjernekraftverkets ene reaktor ble godkjent for igangsetting i 1987, mens arbeidet med den startet i 1976. En reaktor nummer to er skrinlagt, den ble foreslått parallelt med den første i 1972, men planen ble endelig forlatt i 1994 grunnet kostnadsvekst i prosjektet. Installert maksimal effekt er 1 231 MW, og årsproduksjonen i 2007 var på om lag 8,06 TWh elektrisk kraft.
Anlegget eies av Cleveland Electric og Ohio Edison. Det har én reaktor som er i operativ drift. Etter dagens konsesjoner skal reaktorens produksjon opphøre i 2026.
Vennskapsby

Vennskapsby er et begrep for kommuner eller fylker fra to byer eller områder i ulike land som fremmer menneskelig kontakt og knytter kulturelle bånd. Det er også en form juridisk og sosiale enigheter og bindende avtaler mellom byer, kommuner, regioner og selv land i geografisk og politisk særskilte områder for å fremme kulturelle og kommersielle bånd. Det moderne konsept av tvillingby ble utviklet etter den andre verdenskrig i 1947, og hadde til hensikt å fostre vennskap og forståelse mellom ulike kulturer og mellom tidligere fiender som en fredshandling og forsoning, og for å oppmuntre handel og turisme. I moderne tid har opplegget med vennskapsbyer i økende grad blitt benyttet for å opprette strategiske og internasjonale forbindelser mellom vennskapsbyer.

Terminologi

I Europa er vennskapsbyer som begrep også kjent som «tvillingbyer» (twin towns) eller «partnerbyer» (Partnerstädte). I Nord-Amerika og Australia brukes begrepet «søsterbyer» (sister cities) og i land fra den tidligere Sovjetblokken, «broderbyer» (города-побратимы). To vennskapsbyer har ofte, men ikke alltid, lignende karakteristika: lignende geografiske forutsetninger, lignende historie eller næring og vennskapsbyer har ofte omtrent samme befolkningsstørrelse.

Tradisjonen

Tradisjonen med vennskapsbyer utviklet seg i Europa etter andre verdenskrig som en måte å forsone folk på, og for å støtte internasjonalt samarbeid til felles beste. Et tidlig eksempel på vennskapsbyer var når den engelske byen Bristol sendte fem av sine «beste borgere» til Hannover, Tyskland i 1947. I de nordiske land ble mange vennskapsbyer etablert på 1940–1950-tallet for å styrke den nordiske kontakten. Rundt 1950 hadde Foreningen Norden at en slags kampanje for at de nordiske landene skulle knytte vennskapsbånd med hverandre.
For å styrke den europeiske identitet har Den europeiske union siden 1989 gitt økonomisk støtte til prosjekter knyttet til europeiske vennskapsbyer.

Norske vennskapsbyer

De siste 30 årene har også mange norske byer, kommuner og lokalsamfunn opprettet vennskapssamarbeid med land i Sør, det vil si land i Latin-Amerika, Afrika og Asia, spesielt Midtøsten. Vennskapssamarbeid bygger på likeverd og gjensidighet, og møter mellom mennesker. Målet er økt kunnskap om land og leveforhold hos hverandre, og også bevissthet om egen situasjon og rolle i verden. Siden 1990 har organisasjonen Vennskap Nord/Sør hatt støtteordninger for vennskapssamarbeid mellom Norge og Sør.
TV8 Follo

TV8 Follo, tidligere TVFollo, er lokal-TV for Follokommunene Ski, Oppegård, Ås, Vestby, Frogn, Nesodden og Enebakk. TV-selskapet holder til i Ski.
Kanalen sender «StudioFollo» alle hverdager kl 17.30, og sender programmet i reprise resten av døgnet. Kanalen var en av de første kanalene i landet som lot sendingene gå i loop.
Kanalen er eid av Per Eirik Nustad, Tharald Nustad, og Carmencita Nustad. Daglig leder er Pål Roppen og ansvarlig redaktør er Andreas Brøvig, som ble tilsatt kun 22 år gammel. Med det er han en av Norges yngste redaktører i et seriøst presseorgan.
TV8 Follo er en del av TV8-gruppen som også har kanaler i Oslo, Østfold, Asker & Bærum og på Romerike. TV8s morselskap Pan Media Group gikk konkurs i mars 2015.
Yggdrasil Linux/GNU/X

Yggdrasil Linux/GNU/X eller LGX var en tidlig Linuxdistribusjon som ble utviklet av Yggdrasil Computing, Incorporated, et selskap grunnlagt av Adam J. Richter in Berkeley, California.
Yggdrasil var det første selskapet som skapte en live CD Linuxdistribusjon. Yggdrasil var en "plug-and-play" distribusjon, som automatisk konfigurerte seg etter maskinvaren.
Første versjon ble lansert 8. desember 1992. Siste versjon kom i 1995.
Yggdrasil er navnet på verdenstreet i norrøn mytologi. Navnet ble valgt fordi distribusjonen tok separate programmer og samlet dem til et komplett produkt.
Når villdyret våkner (1972)

Handling

Handlingen er lagt til gullrushets dager i slutten av 1890-årene. Schäferhunden Buck blir stjålet fra sitt trygge hjem i sørlige California og blir kjøpt av John Thornton. Buck blir trekkhund for Thornton og hans yngre partner Pete i den krevende postruten mellom Skagway og Dawson City i det nordlige Canada.. Pete faller gjennom en isråk, men blir reddet av Thornton.
I Dawson City blir Thornton kjent med Calliope Laurent i saloonen som hun eier. Der prøver også Black Burton å overtale Thornton til å gi opp posttransporten og i stedet arbeide for ham med å transportere sprit. Thornton avviser dette og Buck glefser mot mannen. To fransk-kanadiere, som arbeider for Black Burton, stjeler Thorntons hunder. Pete blir slått ned og bundet på hender og føtter. Thornton befrir ham. Den ene tyven forulykker under sledeturen og den andre har frosset ihjel innen følget ankommer Skagway. 
Den unge kvinnen Mercedes kjøper hundene på en auksjon i Skagway. Under en strabasiøs sledetur blir Mercedes og hennes følge angrepet av ulver, men Thornton dukker opp og skremmer ulvene vekk med geværskudd. Han blir senere vitne til hvordan Mercedes' bror Hal pisker hundene og truer med å skyte ham, hvis han ikke holder opp. Thornton kjøper tilbake Buck, som har blitt ille tilredt av piskingen. Når Thornton blir begravet i snøen, er det Buck som tilkaller hjelp.
Thornton leter etter gull sammen med Pete og Tagfish Charlie. Buck er hengiven overfor Thornton, men den føler også at villmarken kaller og søker selskap hos en ulv. Månedene har gått og det har blitt vinter. Thornton oppdager Buck sammen med ulven og roper på ham. Hunden gjenkjenner sin eier og kommer løpende til ham. 
Buck vender tilbake til Thornton. Når Thornton og Pete blir drept av indianere mens de leter etter gull, hevner Buck først deres død innen den forlater sivilisasjonen for godt. Den blir til slutt leder for en flokk ville ulver.
Skuronn

Skuronn eller skurdonn er arbeidet med innhøsting, hovedsakelig av korn, i landbruket. Navnet kommer av et gammel ord for «å skjære» og norrønt onn, for «et årvisst arbeid og anstrengelse i landbruket». Innhøsting av korn skjer i den nordlige del av kloden på høsten.

Historie

Tidligere ble kornet skåret med sigd, eller slått med ljå. Deretter ble det samlet og buntet i til kornband. Arbeidet var anstrengende hovedsakelig med tanke på arbeidsstilling, og belastning på ryggen etter å ha stått bøyd i mange timer. Når sigd ble brukt til å skjære kornet deltok både kvinner og menn i arbeidet, mens det bare var menn som brukte ljåen. Da var kvinnenes arbeid å binde buntene. Kornbandene ble sett på staur til tørking, før det ble hentet inn på kornlåven for lagring. Tresking av kornet ble et viktig arbeid utover høsten og vinteren; kornet ble opprinnelig slått løs fra aksene ved hjelp av sliul og muskelkraft. Siden kom treskeverk og skurtreskere som både skjærer kornet og tresker. Skurtreskerne lettet skuronna ytterligere, og de store effektive skurtreskerne gjør at kornet kan høstes på kort tid og tap som følge av overmodning er minimalt.
Tidlig på 1800-tallet kom de første slåmaskinene som kunne trekkes med hest. Disse kom først i USA, i de enorme kornåkrene der. Senere kom også maskiner som slo, samlet og bant det. Disse selvbindingsmaskinene kom til Norge tidlig på 1900-tallet, men det var lenge bare de større gårdene som kunne ta seg råd til innkjøp. Etter hvert ble det vanligere med slike maskiner på flere bruk, og skuronna ble merkbart lettere.
Sugemerke

Et sugemerke er et blåmerke som oppstår ved suging eller kraftig kyssing av tynn hud, gjerne på armen eller halsen. Det forsvinner vanligvis etter få dager, men kan i verste fall vare fra opptil 5-12 dager. Merket dannes som følge av at det høye trykket, forårsaket av selve sugingen, skaper små blødninger like under huden (og i enkelte tilfeller kan sugingen også sprenge tynne blodårer og forårsake blødning). For et utrent øye kan det være vanskelig å skille mellom sugemerker og utslett eller blåmerker som følge av vold. Sugemerker kan også forekomme på brystene til ammende mødre. Sugemerker behandles som vanlige blåmerker, ved nedkjøling, men ved forekomst av sugemerke som følge av amming, bør lege kontaktes.
Sugemerker kan lett kategoriseres som en uskyldig kjærlighetshandling, men det har vært dokumentert tilfeller hvor en har kommet i skade for å bite over en blodåre, som ha ligget oppe i huden. I slike tilfeller foreligger det risiko for smitte av dersom offeret lider av smittsomme sykdommer. Dersom en forsøker å ikke suge altfor hardt, bør imidlertid ikke dette være et bekymringsmoment.
Owusu Benson

Landslaget

Owusu Benson spilte 1 landskamp for Ghanas herrelandslag.
Strutsefugler

Beskrivelse

Med en høyde på opp mot 275 cm og en vekt inntil 156 kg (avhengig av kjønn) er strutsen (Struthio camelus) den største nålevende fuglen på kloden vår. Minst av strutsefuglene er tinamuene, som kun blir omkring 15–50 cm høye og har beskjeden vekt.
Strutsefuglene har avvikende anatomiske egenskaper i forhold til de fleste andre fugler, blant annet i skjelettet og fjærenes oppbygning. Egenskapene kan delvis forklares med neoteni, altså med at strutsefugler så å si er storvokste kyllinger. Fjærene består utelukkende av dun og er et eksempel på dette, likeså at de fleste artene er flygeudyktige og mangler kjøl på brytsbeinet.
Det har vært spekulert i om strutsefuglenes flygeudyktighet er en opprinnelig egenskap, altså at strutsefuglene evolusjonært sett skilte lag fra de resterende fuglene før disse utviklet flygeferdigheten. Det gjorde dem imidlertid ikke. Strutsefuglenes progenitor kunne fly, så artene må ha gitt opp denne måten å bevege seg på til fordel for størrelse og hurtighet langs bakken. Årsaken kan ha vært manglende fiender. Dette forsto man når det ble klart at tinamuene, som til en viss grad har bevart flygeevnen, ble erklært som søstergruppe til alle andre strutsefugler. Videre har man registrert at strutsen utfører flagrende refleksbevegelser med vingene, som hadde vært uforklarlige hvis den ikke hadde hatt en flygende stamfar.
Med til strutsefuglene hører også de to utdødde familiene moafamilien og elefantfuglfamilien.

Evolusjon

For omkring 75,2 (±5,0) millioner år siden separerte Paleognathae i to linjer. Den ene førte til dannelsen av Struthioniformes (strutsefugler), den andre ledet til Tinamiformes (tinamuer). Tinamiformes er imidlertid omdiskutert som selvstendig orden. HBW Alive velger å inkludere tinamufamilien (Tinamidae) i strutsefugler, en inndeling vi følger her.
Den linja som førte fram til struts separerte fra de andre for omkring 70,1 (±4,8) millioner år siden. Linja som førte til nanduer separerte fra resten for omkring 63,7 (±4,8) millioner år siden. Linja som førte til kivier separerte fra resten for omkring 56,7 (±4,0) millioner år siden. Og emu og kasuarer separerte for omkring 30–35 (33,1 ±1,3) millioner år siden.
Alex Gersbach

Rosenborg

31. januar 2016 kom han til Rosenborg fra den australske klubben Sydney FC.
19. mars 2016 fikk han sin Tippeliga-debut for Rosenborg mot Strømsgodset.
I sesongen 2016 var han med å vinne både Tippeligaen og Cupfinalen.
29. mars 2017 var han med å vinne Mesterfinalen i fotball for menn 2017.
I sesongen 2017 var han med å vinne Eliteserien.
I sesongen 2018 var han med å vinne Eliteserien og Cupen.

Lens (lån)

22. januar 2018 ble han lån ut til den franske klubben RC Lens.

NAC Breda

23. januar 2019 skrev han under en to og halvtårskontrakt med NAC Breda.

AGF

8. juli 2019 skrev han under for den danske klubben AGF Fodbold.

Landslaget

9. mars 2016 ble han for første gang tatt ut i den australske landslagstroppen til dobbeltkampene mot Tadsjikistan (24. mars) og Jordan (29. mars). 4. juni 2016 fikk han sin første landskamp for Australia mot Hellas.
Han ble etteruttatt i Australias tropp til FIFA Confederations Cup 2017 i Russland, etter at Brad Smith måtte trekke seg på grunn av skade.
Han ble tatt ut i Australias bruttotropp til VM i fotball 2018 i Russland, men ble utelatt da troppen ble kuttet fra 32 til 26 spillere.